|  |
| --- |
| ข้อมูลเพิ่มเติมเกี่ยวกับการบริการทางเพศอิสระ  วาระที่ 1 ของ*พระราชบัญญัติการทำให้งานบริการทางเพศเป็นสิ่งที่ถูกกฎหมายปี 2022  (Sex Work Decriminalisation Act 2022)* |

**Thai | ภาษาไทย**

**รัฐบาลรัฐวิกตอเรียกำลังทำให้งานบริการทางเพศเป็นสิ่งที่ถูกกฎหมาย เพื่อผลลัพธ์ทางสาธารณสุขและสิทธิมนุษยชนที่ดีขึ้น**

พระ*ราชบัญญัติการทำให้งานบริการทางเพศเป็นสิ่งที่ถูกกฎหมายปี 2022 (Sex Work Decriminalisation Act 2022)* จะถูกนำไปปฏิบัติในสองวาระในช่วงเวลาสองปี

วาระที่ 1 ของการทำให้เป็นสิ่งที่ถูกกฎหมายเริ่มต้นเมื่อวันที่ **10 พฤษภาคม 2022**

# การเปลี่ยนแปลงกฎหมายตั้งแต่วันที่ 10 พฤษภาคม 2022

## ยกเว้นเจ้าของ-ผู้ประกอบการรายเล็ก

คุณยังคงได้รับพิจารณาว่าเป็นผู้ให้บริการทางเพศที่เป็นเจ้าของ-ผู้ประกอบการรายเล็กที่ได้รับการยกเว้น ซึ่งจะเป็นอยู่ต่อไปจนกระทั่ง*พระราชบัญญัติงานบริการทางเพศปี 1994 (Sex Work Act 1994)* ถูกเพิกถอนทั้งหมดในเดือนธันวาคม 2023

หมายความว่าคุณต้องปฏิบัติตามเงื่อนไขและข้อกำหนดสำหรับผู้ให้บริการทางเพศที่เป็นเจ้าของ-ผู้ประกอบรายเล็กที่ได้รับการยกเว้น

เงื่อนไขเหล่านี้คือคุณ:

* ต้องทำงานตามลำพังหรือกับพนักงานบริการทางเพศคนอื่นหนึ่งคน
* ไม่สามารถเกี่ยวข้องกับธุรกิจการบริการทางเพศแห่งอื่น
* ไม่สามารถส่งลูกค้าให้คุณได้โดยตรงจากบุคคลที่สาม
* ไม่สามารถส่งลูกค้าไปให้ธุรกิจการบริการทางเพศแห่งอื่น

หากคุณรับลูกค้าเข้ามาในบ้าน คุณต้อง:

* มีใบอนุญาตการใช้ประโยชน์ที่ดินหรืออาคารและการยินยอมของเจ้าของบ้านเช่า
* ปฏิบัติตามข้อกำหนดของใบอนุญาตการใช้ที่ประโยชน์ที่ดินหรืออาคารของคุณต่อไป

ถ้าคุณไม่มีใบอนุญาตการใช้ประโยชน์ที่ดินหรืออาคาร คุณอาจกำลังทำผิด*พระราชบัญญัติงานบริการทางเพศปี 1994   
(Sex Work Act 1994)* และอาจมีบทลงโทษ

การควบคุมการใช้ประโยชน์ที่ดินหรืออาคารในปัจจุบันจะมีอยู่ต่อไปจนกระทั่ง*พระราชบัญญัติงานบริการทางเพศปี 1994   
(Sex Work Act 1994)* ถูกเพิกถอนในเดือนธันวาคม 2023

การทำงานจากบ้าน

คุณไม่สามารถทำงานจากบ้านได้ใน ขณะนี้ (หรือ “ในปัจจุบัน”)

เพื่อจะรับแขกเข้ามาในบ้าน คุณต้องมีใบอนุญาตการใช้ประโยชน์ที่ดินหรืออาคาร ในปัจจุบัน ห้ามมีใบอนุญาตการใช้ประโยชน์ที่ดินหรืออาคารในเขตที่อยู่อาศัย เพราะฉะนั้นคุณจึงไม่สามารถได้รับใบอนุญาต

การควบคุมการใช้ประโยชน์ที่ดินหรืออาคารปัจจุบันจะมีอยู่ต่อไปจนกระทั่ง*พระราชบัญญัติงานบริการทางเพศปี 1994 (Sex Work Act 1994)* ถูกเพิกถอนทั้งหมดในเดือนธันวาคม 2023 นั่นคือเมื่อการบริการทางเพศที่บ้านจะเป็นสิ่งที่ถูกกฎหมาย

หมายเลขประจำตัวตามพระราชบัญญัติการบริการทางเพศ (SWA)

คุณไม่จำเป็นต้องมีหมายเลขประจำตัวตามพระราชบัญญัติการบริการทางเพศ (SWA) อีกต่อไป เพื่อที่จะประกอบการในฐานะเจ้าของ-ผู้ประกอบการที่ได้รับยกเว้น

คำชี้แจงวัตถุประสงค์ประจำปีของธุรกิจ

ถ้าคำชี้แจงวัตถุประสงค์ประจำปีของธุรกิจของคุณถึงกำหนดส่งก่อนวันที่ 10 พฤษภาคม 2022 คุณต้องนำส่งคำชี้แจงประจำปีของคุณตามที่ได้รับคำสั่งจากหน่วยงานออกใบอนุญาตธุรกิจ (Business Licensing Authority)

ถ้าคำชี้แจงวัตถุประสงค์ประจำปีของธุรกิจของคุณถึงกำหนดส่งวันที่หรือหลังวันที่ 10 พฤษภาคม 2022 คุณไม่ต้องส่งคำชี้แจงประจำปีของคุณ

การจ้างพนักงานเพิ่มเติม

เพื่อที่จะได้รับการยกเว้นจากระบบใบอนุญาตงานบริการทางเพศ คุณสามารถทำงานได้กับพนักงานบริการทางเพศคนอื่นอีกคนหนึ่งเท่านั้น

หากคุณต้องการจะขยายธุรกิจของคุณออกไปมากกว่าพนักงานบริการทางเพศคนอื่นอีกหนึ่ง คุณต้องขอใบอนุญาตผู้ให้งานบริการทางเพศจากหน่วยงานออกใบอนุญาตธุรกิจ (Business Licensing Authority)

ข้อกำหนดที่จะต้องมีใบอนุญาตจะยังคงมีต่อไปจนกว่า*พระราชบัญญัติงานบริการทางเพศปี 1994 (Sex Work Act 1994)* ถูกเพิกถอนในเดือนธันวาคม 2023

การประกอบธุรกิจงานบริการทางเพศโดยปราศจากใบอนุญาตสามารถทำให้ได้รับการลงโทษหนัก ซึ่งรวมถึงโทษจำคุกสูงสุด 5 ปี ปรับไม่เกิน 1,200 หน่วยโทษหรือทั้งจำและปรับ

คุณสามารถค้นหามูลค่าปัจจุบันของหน่วยโทษได้บนเว็บไซต์ของกระทรวงยุติธรรมและความปลอดภัยของชุมชน (Department of Justice and Community Safety) : [justice.vic.gov.au/justice-system/fines-and-penalties/penalties-and-values](https://www.justice.vic.gov.au/justice-system/fines-and-penalties/penalties-and-values)

## การควบคุมการโฆณา

ระเบียบข้อบังคับและการควบคุมการโฆษณาอุตสาหกรรมทางเพศภายใต้*พระราชบัญญัติงานบริการทางเพศปี 1994   
(Sex Work Act 1994)* ได้ถูกเพิกถอนไป

พนักงานบริการทางเพศและธุรกิจงานบริการทางเพศจะไม่จำเป็นต้องใส่หมายเลขประจำตัวตามพระราชบัญญัติงานบริการทางเพศ (SWA) ลงในโฆษณาของพวกเขาอีกต่อไป

ตอนนี้ธุรกิจงานบริการทางเพศสามารถจะ:

* บรรยายลักษณะงานบริการที่ให้และไม่ให้ในโฆษณา
* ใช้คำศัพท์ที่เกี่ยวข้องกับการนวดในโฆษณาได้ หากมันเกี่ยวข้องกับคำบรรยายลักษณะของบริการที่ให้
* อ้างถึงแนวปฏิบัติการมีเพศสัมพันธ์ที่ปลอดภัยยิ่งขึ้นในโฆษณา
* ใส่ภาพถ่ายหรือแสดงภาพอื่น ๆ รวมถึงภาพเปลือยในโฆษณา

ธุรกิจยังต้องปฏิบัติตามข้อกำหนดของบริษัทโฆษณาตลอดจนกฎเกณฑ์ทั่วไปที่ใช้กับการโฆษณาทุกรูปแบบ (เช่นภายใต้กฎหมายคุ้มครองผู้บริโภคออสเตรเลีย)

## สุขภาพทางเพศ

การตรวจสุขภาพทางเพศ

พระราชบัญญัติงานบริการทางเพศปี 1994 (Sex Work Act 1994)ไม่กำหนดให้คุณตรวจคัดกรองสุขภาพทางเพศทุกสามเดือนอีกต่อไป

พนักงานบริการทางเพศและแพทย์ของพวกเขาควรเป็นผู้ตัดสินใจว่าจะทำการประเมินสุขภาพทางเพศบ่อยแค่ไหน การประเมินสุขภาพทางเพศไม่ใช่ทางเลือกแทนการปฏิบัติการทางเพศที่ปลอดภัยยิ่งขึ้น

ถุงยางอนามัยและการปฏิบัติแนวเพศที่ปลอดภัยยิ่งขึ้น

ไม่เป็นความผิดอีกต่อไปหากคุณไม่ใช้แนวปฏิบัติทางเพศที่ปลอดภัยยิ่งขึ้น เช่นการใช้ถุงยางอนามัย

เจ้าของ-ผู้ประกอบการรายเล็กที่ได้รับการยกเว้นยังคงถือว่าเป็น ‘สถานที่ค้าประเวณี (ซ่อง)’ หรือ ‘เอเย็นต์ผู้ดูแลให้ความสะดวกแก่ลูกค้า’ และต้องปฏิบัติตามบทบัญญัติใน *พระราชบัญญัติสาธารณสุขและสุขภาวะปี 2008 (Public Health and Wellbeing Act 2008)* จนถึงเดือนธันวาคม 2023 บทบัญญัติเหล่านี้รวมถึงการทำตามขั้นตอนที่เหมาะสมในการทำให้มั่นใจว่ามีการใช้ถุงยางอนามัยเมื่อเหมาะสม

ถุงยางอนามัยและแนวปฏิบัติทางเพศที่ปลอดภัยยิ่งขึ้นยังคงมีความสำคัญยิ่งในการป้องกันสุขภาพและความปลอดภัยของคุณและลูกค้าของคุณในที่ทำงาน

โรคติดเชื้อทางเพศสัมพันธ์

ไม่เป็นความผิดอีกต่อไป หากคุณทำงานในขณะที่คุณเป็นโรคติดเชื้อทางเพศสัมพันธ์

คุณยังควรใช้ความระมัดระวังให้มากพอเพื่อให้มั่นใจว่าจะไม่เกิดการแพร่เชื้อ

ภายใต้*พระราชบัญญัติอาขีวอนามัยและความปลอดภัย 2004 (Occupational Health and Safety Act 2004)* คุณต้องมีการดูแลสุขภาพและความปลอดภัยของตัวคุณเองและผู้อื่นในที่ทำงานตามสมควร

สำหรับสมาชิกในชุมชนคนใดที่ตรวจพบว่าเป็นโรคติดเชื้อทางเพศสัมพันธ์ที่ต้องแจ้ง มีการตอบสนองด้านสาธารณสุขในวงกว้างในวิกตอเรีย ซึ่งรวมถึงการให้ความรู้ การสนับสนุนและการติดตามการสัมผัส

ในกรณีที่พบไม่บ่อยที่บุคคลที่มีส่วนร่วมในพฤติกรรมที่ทำให้ผู้อื่นมีความเสี่ยงด้านสุขภาพร้ายแรง ประธานเจ้าหน้าที่สาธารณสุขมีอำนาจในการประเมินความเสี่ยงและจัดการความเสี่ยงในการแพร่เชื่้อ

พนักงานบริการทางเพศแต่ละคนและแพทย์ของพวกเขาควรเป็นผู้ตัดสินใจเกี่ยวกับแผนการรักษาและการจัดการสำหรับโรคติดเชื้อทางเพศสัมพันธ์

# ข้อมูลและการสนับสนุน

## การสนับสนุนระหว่างเพื่อน

วิกเซ็น (Vixen) คือองค์กรเพื่อนพนักงานบริการทางเพศซึ่งดำเนินงานโดยและเพื่อพนักงานบริการทางเพศ 100%

วิกเซ็น (Vixen) ให้ความรู้ การสนับสนุน การออกเยี่ยมเยียนนอกสถานที่ เป็นกระบอกเสียงและเป็นตัวแทนเพื่อนพนักงานบริการทางเพศในรัฐวิกตอเรีย พนักงานบริการทางเพศสามารถติดต่อหรือมาที่วิกเซ็น (Vixen) เพื่อความรู้แบบเพื่อนช่วยเพื่อน การสนับสนุน ข้อมูล การส่งต่อถึงบริการที่เป็นมิตรกับพนักงานบริการทางเพศ การให้คำปรึกษา (โดยการนัด) การจัดกิจกรรมต่าง ๆ ในชุมชน และเพื่อติดต่อกับเพื่อน ๆ

คุณสามารถค้นหาข้อมูลเพิ่มเติมเกี่ยวกับวิธีเข้าถึงบริการต่าง ๆ ของวิกเซ็น (Vixen) และดูศูนย์กลางข้อมูลที่ทันสมัยสำหรับพนักงานบริการทางเพศและผู้ได้รับผลประโยชน์ ในอุตสาหกรรมการบริการทางเพศได้ที่*การปฏิรูปพระราชบัญญัติการทำให้งานบริการทางเพศเป็นสิ่งที่ถูกกฎหมายปี 2022 (Sex Work Decriminalisation Act 2022)* ในภาษาชุมชนที่สำคัญที่เว็บไซต์ของพวกเขา: [vixen.org.au](http://www.vixen.org.au)

นอกจากนี้ คุณยังสามารถติดต่อวิกเซ็น (Vixen) ทางอีเมลที่ [info@vixen.org.au](mailto:info@vixen.org.au)

## เกี่ยวกับการปฏิรูป

ค้นหาข้อมูลเพิ่มเติมเกี่ยวกับข้อกำหนดใบอนุญาตและการจดทะเบียนในปัจจุบันสำหรับผู้ให้การบริการทางเพศได้ที่เว็บไซต์ของกิจการผู้บริโภควิกตอเรีย (Consumer Affairs Victoria): [consumer.vic.gov.au/licensing-and-registration/sex-work-service-providers](https://www.consumer.vic.gov.au/licensing-and-registration/sex-work-service-providers)

ค้นหาข้อมูลเพิ่มเติมเกี่ยวกับ*พระราชบัญญัติการทำให้งานบริการทางเพศเป็นสิ่งที่ถูกกฎหมายปี 2022 (Sex Work Decriminalisation Act 2022)* ได้บนเว็บไซต์รัฐบาลวิกตอเรีย: [vic.gov.au/review-make-recommendations-decriminalisation-sex-work](https://www.vic.gov.au/review-make-recommendations-decriminalisation-sex-work)